# Chus Lampreave

María Jesús Lampreave Pérez (Madrid, 11 de desembre de 1930 - Almeria, 4 d'abril de 2016), coneguda com a Chus Lampreave, fou una actriu espanyola condecorada amb la Medalla d'Or al Mèrit en les Belles Arts l'any 2001.

## Biografia

Tot i no tenir cap vocació com a actriu, es convertí en una de les més reconegudes del cinema espanyol. Va participar en més de cinquanta pel·lícules i nombrosos treballs a la televisió, en col·laboració amb importants directors del país.
Després de cursar el batxillerat i animada per la seva gran afició a la pintura, ingressa a l'Academia de Bellas Artes de San Fernando i, mitjançant Jaime de Armiñán, debuta el 1958 com a actriu de televisió. Comença en el món del cinema amb els directors Marco Ferreri treballant a El cochecito i Luis García Berlanga, treballant amb aquest en El Verdugo i en la seva trilogia Nacional (L'escopeta nacional, Patrimonio nacional i Nacional III).
Els seus millors èxits venen de la mà de Pedro Almodóvar, en les pel·lícules Entre tinieblas (1983), ¿Qué he hecho yo para merecer esto? (1984), Matador (1986) i Mujeres al borde de un ataque de nervios (1988). També treballà en Hable con ella (2002), Volver (2006) i Los abrazos rotos (2009).
Va actuar amb Fernando Trueba en El año de las luces (1986), amb qui tornaria a treballar en 1992 en Belle Époque, pel·lícula que guanyà l'Oscar a la millor pel·lícula de parla no anglesa i amb la que Chus guanyaria el Goya a la millor actriu secundària; i en 2012 en El artista y la modelo.
L'actriu va morir el dia 4 d'abril de l'any 2016, a Almeria.

## Filmografia

| Any | Pel·lícula | Director |
| 1958 | El pisito | Marco Ferreri |
| 1960 | El cochecito | Marco Ferreri |
| 1963 | El verdugo | Luis García Berlanga |
| 1963 | La becerrada | José María Forqué |
| 1971 | Mi querida señorita | Jaime de Armiñán |
| 1974 | El amor del capitán Brando | Jaime de Armiñán |
| 1976 | Colorín colorado | José Luis García Sánchez |
| 1977 | L'escopeta nacional | Luis García Berlanga |
| 1981 | Patrimonio nacional | Luis García Berlanga |
| 1982 | Nacional III | Luis García Berlanga |
| 1983 | Total | José Luis Cuerda |
| 1983 | Entre tinieblas | Pedro Almodóvar |
| 1984 | ¿Qué he hecho yo para merecer esto? | Pedro Almodóvar |
| 1985 | Sé infiel y no mires con quién | Fernando Trueba |
| 1985 | Lulú de noche | Emilio Martínez Lázaro |
| 1986 | Matador | Pedro Almodóvar |
| 1986 | El año de las luces | Fernando Trueba |
| 1987 | La vida alegre | Fernando Colomo |
| 1987 | Moros y cristianos | Luis García Berlanga |
| 1987 | El pecador impecable | Augusto Martínez Torres |
| 1988 | Espérame en el cielo | Antonio Mercero |
| 1988 | Mujeres al borde de un ataque de nervios | Pedro Almodóvar |
| 1988 | Miss Caribe | Fernando Colomo |
| 1989 | Amanece, que no es poco | José Luis Cuerda |
| 1989 | Bajarse al moro | Fernando Colomo |
| 1992 | Belle Époque | Fernando Trueba |
| 1992 | Supernova | Juan Miñón |
| 1994 | Todos a la cárcel | Luis García Berlanga |
| 1995 | Siete mil días juntos | Fernando Fernán Gómez |
| 1995 | Así en el cielo como en la tierra | José Luis Cuerda |
| 1995 | La flor de mi secreto | Pedro Almodóvar |
| 1998 | Torrente, el brazo tonto de la ley | Santiago Segura |
| 1998 | Una pareja perfecta | Francesc Betriu |
| 2002 | El florido pensil | Juan José Porto |
| 2002 | Hable con ella | Pedro Almodóvar |
| 2003 | Atraco a las 3... y media | Raúl Marchand Sánchez |
| 2004 | Di que sí | Juan Calvo |
| 2006 | Volver | Pedro Almodóvar |
| 2008 | Fuera de carta | Nacho G. Velilla |
| 2009 | Los abrazos rotos | Pedro Almodóvar |
| 2012 | El artista y la modelo | Fernando Trueba |
| 2014 | Torrente 5: Operación Eurovegas | Santiago Segura |

## Referències

* ↑ «Real Decreto 159/2001, de 16 de febrero, por el que se concede la Medalla al Mérito en las Bellas Artes, en su categoría de oro, a las personas y entidades que se citan». Butlletí Oficial de l'Estat, 17-02-2001.
* ↑ «L'actriu Chus Lampreave mor als 85 anys». el Punt Avui, 4 abril2016 [Consulta: 4 abril 2016].